Kollektivmøde+d.+10.+august+2010

hvornår: kl. 19.30 hvor: Hos Maiken, Carstensgade 1, 1770 Kbh V  kommer: Kristine, Per, nikolaj, Nina, Aleks afbud: Andreas, Trille

Dagsorden
 * 1) Valg af mødeleder: Nikolaj
 * 2) Nyt fra grupper
 * 3) Generalforsamling
 * 4) Social ansvarlighed hos leverandører.
 * 5) Tilbagebetaling ved udmeldelse
 * 6) 1 års fødselsdag
 * 7) Nyhedsbrev
 * 8) 3 diverse punkter til kommunikationsgruppen

1) Nyt fra grupperne Kommunikationsgruppen holder møde onsdag, så har ikke så meget at rapportere pt.

Butiksgruppe: Vi er glade for at der de sidste uger kun er blevet købt varer fra producenter og ikke fra f. eks. Solhjulet. Der er opsat en postkasse i Kafax, hvor der ligger dagssedler til infovagten, lukkevagten og kassemesteren. Tag en seddel når du møder ind.

Arrangementgr. Praktikanterne laver mad og viser film d. 26/8 i Folkets Hus.

Økonomigr. Vigtigt at få en beslutning på generalforsamlingen om demokratisk økonomi.

2) Generalforsamling Dato er 9/10, vi melder det ud allerede nu, selvom lokalet ikke er booket færdig.

Vi starter kl 14. Møde frem til kl. 18, derefter spisning og druk.

Punkter til beslutning: Hvordan udvider vi sortimentet i butikken til f.eks. æg og tørvarer? Hvordan får vi vedtægternes ordlyd til at svare overens med praksis? Hvordan demokratiserer vi økonomien så vi kan investere overskudet løbende?

**Alle læser vedtægterne inden næste møde.**

Bookning og alkoholtilladelse til Folkets Hus: Nikolaj 3) Hvordan kan vi sikre social ansvarlighed hos vores leverandører?

Det er vigigt at KBHFF sætter fokus på de mange faktorer der spiller ind, når man skal vurdere om produktion og distribution af fødevarer foregår på en socialt og miljømæssig forsvarlig måde. Økologi i sig selv er ikke nok. Det er også vigtigt at vores producenter giver deres ansatte ordentlige forhold, og at de økologiske varer ikke bliver fløjet ind fra Chile.

I stedet for at gå ud og udspørge den enkelte producent, snakkede vi om at KBHFF burde udarbejde et ”forventningspapir”, som alle producenter og samarbejdspartnere modtager når de begynder at handle med os. Der blev ikke taget beslutning om hvem, der skulle skrive det, men indkøbsgruppen blev nævnt.

4) Vi var enige om at de 100 kr. folk betaler for at blive medlem af KBHFF ikke kan betragtes som et depositum, men som et kontingent til foreningen. Det er penge der går til udviklingen af foreningen og kan ikke trækkes ud igen. Tænk på hvad man får for de penge! 5) Ét års fødselsdag. Vi fejrer det med champagne Per køber 20 flasker.

Invitation:

Kære naboer, producenter, medlemmer og andet godtfolk. I anledning af at KBHFF runder 1 år i Korsgade, vil vi gerne se jer til et glas champagne onsdag d. 25/8 mellem kl. 16 og kl. 19. Det har været et fantastisk første år og vi håber at mange af jer vil komme og fejre det.

6) Nyhedsbrev Vagtplan  Fødselsdag – Hvem skal inviteres?  Arbejdsdage  Grøntsagsfestival  Fællesspisning

7) 3 diverse punkter til kommunikationsgruppen: Vagtplanen fryser/er meget lang tid om at loade.  Vi vil gerne have en plakat til grøntsagsfestivalen.  Opdatering af infomateriale.